|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000168 „Лудогорие“**.

Защитената зона е разположена в землищата на с. Брестовене, с. Веселец, гр. Завет, с. Иван Шишманово, с. Острово, с. Прелез, **община** **Завет, област Разград**, с. Вазово, с. Голям Поровец, с. Драгомъж, с. Йонково, гр. Исперих, с. Лудогорци, с. Малък Поровец, с. Райнино, с. Свещари, с. Старо селище, **община Исперих, област Разград**, с. Беловец, с. Каменово, гр. Кубрат, с. Медовене, с. Равно, с. Сеслав, **община Кубрат, област Разград**, с. Дянково, с. Побит камък, с. Топчии, с. Черковна, с. Ясеновец, **община** **Разград, област Разград**, с. Голям извор, **община** **Самуил, област Разград**, гр. Глоджево, с. Смирненски, **община Ветово, област Русе**, с. Тетово, **община Русе, област Русе**, с. Кошарна, с. Стамболово, с. Черешово, **община Сливо поле, област Русе**, гр. Алфатар, **община Алфатар, област Силистра**, с. Бащино, с. Вълкан, с. Зарица, с. Звенимир, с. Зебил, с. Листец, с. Осен, с. Падина, с. Подлес, с. Стефан Караджа, **община Главиница, област Силистра**, с. Боил, с. Водно, с. Златоклас, с. Овен, с. Поройно, с. Правда, с. Руйно, с. Черковна, с. Черник, с. Чернолик, с. Яребица, **община Дулово, област Силистра**, с. Брадвари, с. Казимир, с. Професор Иширково, **община Силистра, област Силистра**, с. Босна, с. Добротица, с. Ирник, **община Ситово, област Силистра**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административната сграда на Регионална инспекция по околната среда и водите Русе (гр. Русе 7000, „Придунавски булевард“ № 20, п.к. 26).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**

Публикувано на … 2020 г.